**Shelley Lee Long** (født 1949) er en amerikansk skuespillerinne og sangerinne kjent fra komiserien *Cheers* og filmen *The Brady Bunch* *Movie* og dens oppfølgere. 

Hun har medvirket i over 80 film- og TV-produksjoner.

Bakgrunn
--------

Long ble født i Fort Wayne, Indiana av Evandine, en lærerinne og Leland Long, industriarbeider og lærer. Hun studerte ved Northwestern University i Illinois. Hun avbrøt imidlertid studiene for å forfølge en karriere som modell og skuespiller.

Karriere
--------

Long filmdebuterte som stemmeskuespiller i 1977 i den ukjente animasjons *The Key*. Hun TV-debuterte året etter i TV-filmen *That Thing on ABC* og en gjorde en gjesteopptreden i serien *The Love Boat*. Hun spillefilmdebuterte i dramaet *A Small Circle of Friends* (1980). Hun hadde i de nærmeste årene gjesteopptredener i kjente serier som *Trapper John, M.D.* (1979) og *M\*A\*S\*H*, før hun i 1982 fikk rollen som Diane Chambers i komiserien *Cheers*. Denne rollen satte fart i karrieren og gjorde henne internasjonalt kjent. Den skulle også innbringe henne en Emmy og to Golden Globes. Hun forlot serien i 1987 etter uoverensstemmelser rundt lønna og samarbeidsproblemer med flere av medspillerne. Parallelt med sin opptreden i *Cheers* hadde hun sentrale roller i kjente filmer som komedien *Night Shift* (1982), tenåringskomedien *Losin' It* (1983) (sammen med blant annet Tom Cruise) og den ene hovedrollen i komedien *Katta i sekken* (1986). I 1987 hadde hun en viss suksess med komedien *Outrageous Fortune* (med Bette Midler som motspiller).

Etter *Cheers* hadde hun ambisjoner om en filmkarriere, og i 1989 fikk hun hovedrollen i filmkomedien *Speiderliv i Beverly Hills* (*Troop Beverly Hills*). Etter det hadde hun hovedroller i filmkomedier som *Don't Tell Her It's Me* (1990),*Frozen Assets* (1992), *The Brady Bunch Movie* (1995) og dens oppfølger, *A Very Brady Sequel* (1996).

I 1993 returnerte hun til *Cheers* for å spille i seriens to siste og avsluttende episoder. Etter det hadde hun i perioden 1993–1994 en fast rolle i den kortlivede komiserien *Good Advice*. I 1994 returnerte hun i rollen som Diane Chamber en episode av *Frasier*. Hun hadde i årene 1996 og 2001 ytterligere tre opptredener i serien. I 1995 hadde hun hovedrollen i TV-film-versjonen av *Freaky Friday* og i 1998 hadde hun hovedrollen som Kelly i familieserien *Kelly Kelly*. Serien ble imidlertid kansellert etter bare syv episoder.

I 2000 hadde hun en sentral birolle i Robert Altmans dramakomedie *Dr. T and the Women*, med Richard Gere i hovedrollen. I 2002 returnerte hun for tredje gange som Carol Brady i TV-filmen *The Brady Bunch in the White House*. Hun har videre hatt gjesteopptredener i serier som blant annet *Murphy Brown* (1996), *Sabrina, the Teenage Witch* (1998), *Diagnosis Murder* (1998), *Yes, Dear* (2005) og *Instant Mom* (2015). I perioden 2009 til 2018 hadde hun flere gjesteopptredener i komiserien *En moderne familie.*

Priser
------

### Emmy-prisen

* **1983 – For rollen som Diane Chambers i Cheers** (for «Outstanding Lead Actress in a Comedy Series»)

#### Emmy nominasjoner

* 1984 – For rollen som Diane Chambers i Cheers

* 1985 – For rollen som Diane Chambers i Cheers

* 1986 – For rollen som Diane Chambers i Cheers

* 1993 – For rollen som Diane Chambers i Cheers (gjesteopptreden)

* 1995 – For rollen som Diane Chambers i Frasier (gjesteopptreden)

### Golden Globe

* **1983 – For rollen som Diane Chambers i Cheers**
* **1985 – For rollen som Diane Chambers i Cheers**

#### Golden Globe nominasjoner

* 1984 – For rollen som Diane Chambers i Cheers
* 1985 – For rollen som Lucy Van Patten Brodsky i den romantiske filmkomedien Irreconcilable Differences

Personlige forhold
------------------

Longs ble gift for andre gang i 1982 med Bruce Tyson. Ekteskap oppløst i 2004. De har en datter sammen (f. 1985).

Referanser
----------

1. ↑   Discogs, Discogs artist-ID 3645789, besøkt 9. oktober 2017[Hentet fra Wikidata]
2. ↑  «Shelley Long». *IMDb*. Besøkt 29. juli 2022.
3. ↑  «Cheers | Where Everybody Knows Your Name». *web.archive.org*. 27. juni 2010. Archived from the original on 27. juni 2010. Besøkt 29. juli 2022. CS1-vedlikehold: Uheldig URL (link)
4. ↑  «The Long Goodbye». Entertainment Weekly. 1. mai 1998. Arkivert fra originalen 30. oktober 2009. Besøkt 21. november 2008. «*But behind the scenes, she had a bad reputation, clashing with her costars, including Danson and Kelsey Grammer.*»

Eksterne lenker
---------------

* (en) Shelley Long på Internet Movie Database Rediger på Wikidata

* (sv) Shelley Long i Svensk Filmdatabas Rediger på Wikidata

* (da) Shelley Long på Filmdatabasen Rediger på Wikidata

* (da) Shelley Long på Scope Rediger på Wikidata

* (fr) Shelley Long på Allociné Rediger på Wikidata

* (en) Shelley Long på AllMovie Rediger på Wikidata

* (en) Shelley Long hos Turner Classic Movies Rediger på Wikidata

* (en) Shelley Long hos TV Guide Rediger på Wikidata

* (en) Shelley Long hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** BNE **·** Discogs
 |